ليا عشم

اغنيه ليا عشم  كلمات بديع خيرى. ألحان محمد فوزى. غناء محمد فوزى

   كلمات 
ليَا عشم وياك يا جميل
إن بحت بالسر تصونه
مكتوب عليَ احب واميل
وحبيبي واحشاني عيونه

ياهل ترى يرضيك
من بعد ما جيتك
اخذك نصير وسند ليَ
تخلف رجايا فيك
انا ياللي حبيتك
من كتر ما تحبك هيَ

اشرح ليها حالي واوصف ليها حبي
حلفها بالغالي ترحم ضنى قلبي
يمكن تواسيني فى كويتي ونوحي
هيَ ضياء عيني هيَ منى روحي

ليَا عشم وياك يا جميل
إن بحت بالسر تصونه
مكتوب عليَ احب واميل
وحبيبي واحشاني عيونه

شاهدت حسن كتير وقليل
في دنيتي ألوان
ما لقيتش فى جمالها مثيل
ولا لحد فى الغزلان

والشوق محيرني والليل عليَ طويل
وانا ايه يصبرني غير شكوتي لزميل
يسمع ويتألم يتألم
ما يهونش وجدي عليه
ساكت ويتكلم يتكلم
لاكن بطرف عنيه

ليَا عشم وياك يا جميل
إن بحت بالسر تصونه
مكتوب عليَ احب واميل
وحبيبي واحشاني عيونه
 شوف كمان 

تصنيف:اغانى مصريه
تصنيف:اغانى باللغه المصريه
تصنيف:كلمات اغانى